Grand Cape Mount

Grand Cape Mount on yksi Liberian viidestätoista piirikunnasta. Sen väkiluku on (2022) ja pinta-ala . Se sijaitsee Liberian länsiosassa ja rajoittuu lännessä Eteläiseen maakuntaan (Sierra Leone), pohjoisessa Itäiseen maakuntaan (Sierra Leone), idässä Gbarpolun piirikuntaan, kaakossa Bomin piirikuntaan ja etelässä Atlantin valtamereen. Piirikunnan pääkaupunki on Robertsport.
Historia.
Piirikunnan alue mainittiin ensimmäisen kerran vuonna 1461, kun portugalilainen tutkimusmatkailija Pedro de Sintra oli purjehtimassa Afrikan länsirannikolla. Hän ihaili alueen kauniita kalliomuodostumia ja antoi sille portugalinkielisen nimen "Cape du Mont".
Vuonna 1822 yhdysvaltalainen ACS-järjestö perusti Liberiaan siirtokunnan ja asutti sen vapautetuilla orjilla. Liberia julistautui itsenäiseksi 26. heinäkuuta 1847, jolloin se jakautui kolmeen piirikuntaan: Grand Bassa, Sinoe ja Montserrado. Vuonna 1849 Grand Cape Mountin paikallisten kanssa solmittiin sopimus, jossa pääkaupunki Robertsport perustettiin ja alue siirrettiin paikallishallinnon alaisuuteen. Grand Cape Mount liittyi territorioksi Montserradon piirikuntaan.
Vuonna 1856 Grand Cape Mount erotettiin Montserradosta omaksi piirikunnakseen.
Maantiede.
Piirikunta on suosittu matkailukohde sen monipuolisen luonnon takia. Matkailukohteisiin lukeutuu muun muassa Wakolorvuori ja sitä ympäröivä metsäalue, jossa risteilee patikointireittejä. Se on myös uhanalaisten eläinlajien suojelualuetta. Piirikunnan pohjoisosassa sijaitsevien Porkpan ja Gola Konnehin piirikuntien alueella on Bievuoret, joissa on runsaat rautavarannot. Alueelta on louhittu myös kultaa ja timantteja, ja sen rannikolla luullaan olevan öljyvarantoja.
Atlantin valtameren tuntumassa sijaitsee 103 km² kokoinen Pisojärvi, joka on Liberian suurin järvi. Se on tärkeä pesintäpaikka monille lintulajeille. Vuonna 1999 järven ympärille perustettiin luonnonsuojelualue, ja vuonna 2004 sen kosteikoille myönnettiin erikoisstatus. Järvi toimi toisessa maailmansodassa liittoutuneiden vesilentokoneiden laskeutumispaikkana.
Maffa, Mani, Konja, ja Grand Cape Mount -joet toimivat Grand Cape Mountin ja Bomin piirikuntien rajana idässä. Congo Mano toimii Sierra Leonen vastaisena rajana lännessä.
Ilmasto.
Piirikunnassa vallitsee kostea trooppinen ilmasto, rajanaapureistaan poiketen. Tässä ilmastotyypissä on kaksi kautta: kesäkuun ja lokakuun välinen sadekausi, jolloin keskimääräinen sademäärä on 3006 millimetriä, sekä marraskuun ja maaliskuun välinen kuivakausi.
Elinkeinot.
Piirikunnalla olisi periaatteessa hyvät puitteet monipuoliselle taloudelle, joka koostuisi maanviljelystä, kalastuksesta sekä kaivos- ja palvelualoista. Infrastruktuuri on kuitenkin mitätöntä ja sukupuolten eriarvoisuus näkyy muun muassa tuloeroilla ja tyttöjen silpomisen yleisyytenä. Piirikunnan asukkaista 26,9% elää köyhyysrajan alapuolella, kun koko maan keskiarvo on vain 16,5%. Koulutus ja naisten oikeudet ovat myös huonommalla mallilla kuin muualla Liberiassa.
Beavuoristossa kaivosteollisuutta harjoittaa vuonna 2001 perustettu Bea Mountain Mining Corporation (BMMC), joka on Jerseyhyn rekisteröidyn Avesoron tytäryhtiö. Se louhii kultaa New Liberty Gold Mine -nimisessä kaivoksessa.
Väestö.
Grand Cape Mountin piirikunnassa on järjestetty yhteensä kolme väestönlaskentaa seuraavina vuosina: 1984, 2008 ja 2022. Tuorein väkiluku on , josta eli 54.1% oli miehiä ja eli 45,9% naisia. Piirikunta kattaa yhteensä 3.41% koko Liberian väestöstä. Pinta-alan ollessa piirikunnan väestöntiheys on 34.66 as/km².
Piirikunnan viisi suurinta heimoa ovat vait, golat, mendet, mandinkat ja kissit. Muita heimoja ovat muun muassa bassat, gbandit, kpellet, grebot, krut, lormat, ja manot. Puhutuimpia kieliä ovat vai (60%), gola (23%), muut heimokielet ja virallisissa olosuhteissa myös englanti. Piirikunnan suurimmat uskonnot ovat islam (70%) ja kristinusko (20%). Myös alkuperäisuskontoja ja joitain muitakin harjoitetaan jossain määrin. Eri uskontokuntien välillä ei ole juurikaan jännitteitä, eli kaikki tulevat toimeen.
Politiikka.
Piirikunnan ylin johtaja on superintendentti (Foley Kiatamba, 2024–). Lisäksi koko kuntaa koskevia päätöksiä tekevät seniorisenaattori (Simeon Taylor, 2024–) ja juniorisenaattori (Dabah Varpilah, 2024–). Hallinnollisia piirejä johtaa senaattorit ja edustajat.
Aluejako.
Grand Cape Mount jakautuu kolmeen vaalipiiriin (ED) ja kuuteen hallinnolliseen piiriin. Lisäksi se jakautuu lähinnä muodollisesti 29 klaaniin ja yhteen päällikkökuntaan.